b'\n_START_ARTICLE_\nBorn This Way\n_START_SECTION_\nPagtatanghal na Live\n_START_PARAGRAPH_\nNagsimula ang promosyunal na paglilibot at pagtatanghal ng Live para sa Born This Way kasama ang mga single nito sa Europa, Asya, at sa Hilagang Amerika. Nagsimula ang promosyon sa isang live na pagtatanghal ng pangunahing single nito noong 13 Pebrero 2011 sa, 53rd Grammy Awards sa Los Angeles. Pagkatapos nig anim na araw ng Te Monster Ball Tour sa Lungsod ng Atlantic, itinanghal ni Gaga ang "Born This Way" bilang ikalawang encore, gamit ang katulad na kasuotan at koreograpiya sa pagtatanghal sa Grammy. Ang awitin ay lumaon na isinama sa talaan ng mga awitin sa konsiyerto. Pagkatapos ng dalawang buwan, itinanghal ni Gaga ang "Judas" sa Kennedy Lounge sa Tampa, Florida, pagkatapos matapos ang kanyang palabas sa kalapit na St. Pete Times Forum bilang bahagi ng "The Monster Ball Tour. Itinanghal ang "Judas" sa pambansang telebisyon sa kauna-unahang pagkakataon sa Ellen (Abril 28), at muli noong 2011 sa Cannes Film Festival (Mayo 12)._NEWLINE_Sa kabuuan ng buwan ng Mayo, itinanghal ni Gaga ang "Born This Way" sa Oprah (Mayo 6), The Graham Norton Show (Mayo 13), at sa season finale ng Saturday Night Live (Mayo 21), kung saan nakasuot ang mang-aawit ng isang metalikong damit at isang ponytail. Kasama rin dito ang pagtatanghal akustiko ng "Judas" at ng "The Edge of Glory"._NEWLINE_Dumalo si gaga sa EuroPride 2011 sa Roma, Italya, kung saan inawit niya ang ilang mga kanta mula sa album at kinondena ang diskriminasyon laban sa komunidad ng LGBT.'